**Békés Megyei Önkormányzat Közgyűlésének**

**11/2014. (XII.2.) önkormányzati rendelete**

**a közgyűlés tagjainak tiszteletdíjáról**

Békés Megyei Önkormányzat Közgyűlése a Magyarország helyi önkormányzatairól szóló 2011. évi CLXXXIX. törvény 35. § (1) bekezdésében, 143. § (4) bekezdés f) pontjában kapott felhatalmazás alapján, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

**A rendelet hatálya**

1. §

A rendelet hatálya kiterjed a Békés Megyei Önkormányzat (a továbbiakban: önkormányzat)

1. megyei képviselőjére,
2. a bizottságok tagjaira,
3. a bizottságainak elnökére.

**A tiszteletdíj**

**2. §**

(1) A megyei képviselőt megválasztásának időpontjától megbízatása megszűnéséig tiszteletdíj illeti meg.

(2) A megyei képviselő havi tiszteletdíja – kivéve az elnök, a főállású alelnök és a társadalmi megbízatású alelnök – bruttó 110.000,- forint (alapdíj).

(3) A megyei képviselő amennyiben bizottság tagja, elnöke vagy tanácsnok a (2) bekezdéstől eltérően az alábbi tiszteletdíj illeti meg:

a) bizottság tagja 160.000,- forint

b) bizottság elnöke 190.000,- forint

c) tanácsnok 210.000,- forint

(4) Amennyiben a megyei képviselő kettő vagy annál több bizottság tagja, vagy bizottság alelnöke úgy a (3) bekezdés a) pontja helyett 180.000,- forint tiszteletdíj illeti meg.

**Hatályba léptető és hatályon kívül helyező rendelkezések**

1. **§**
2. Jelen rendelet 2014. december 2. napján 9.42. órakor lép hatályba.
3. E rendelet hatályba lépésével egyidejűleg hatályát veszti a közgyűlés tagjainak, bizottsági tagjainak tiszteletdíjáról szóló 4/2012. (I. 26.) önkormányzati rendelet.

Békéscsaba, 2014. december 2.

|  |  |
| --- | --- |
| **Zalai Mihály sk.** | **dr. Horváth Mihály sk.** |
| elnök | a jegyző feladat- és hatáskörében eljáró jogi referens |

**Kihirdetési záradék:**

A rendelet kihirdetésre került 2014. december 2. napján 9.42 órakor.

|  |
| --- |
| **dr. Horváth Mihály sk.** |
| a jegyző feladat- és hatáskörében eljáró jogi referens |